b"\n_START_ARTICLE_\nDinastia de David\n_START_SECTION_\nHist\xc3\xb2ria\n_START_PARAGRAPH_\nPer ser escollit i proclamat rei, el costum en l'\xc3\xa8poca del Tanaj deia que la persona havia de ser\xc2\xa0ungida en oli Sant vessat al cap. En el cas de David, aquest acte va ser portat a terme pel profeta Samuel._NEWLINE_En hebreu, l'ungiment s'anomena meshija\xc2\xa0i\xc2\xa0un rei (melej) es sol dir que \xc3\xa9s leg\xc3\xadtim quan est\xc3\xa0\xc2\xa0ungit, \xc3\xa9s a dir, quan \xc3\xa9s\xc2\xa0un Melej HaMashiaj\xc2\xa0(Rei Ungit). El procediment significava el descens de la Santedat de D\xc3\xa9u (Kedusha) sobre el rei i com a senyal d'un vincle que mai s'havia de trencar._NEWLINE_El Primer Llibre de Samuel diu que la monarquia va estar concedida a la Casa de David per obra de D\xc3\xa9u._NEWLINE_Inicialment, David nom\xc3\xa9s era rei de la Tribu de Jud\xc3\xa0 governant des d'Hebron, per\xc3\xb2 despr\xc3\xa9s de set anys i mig, la resta de tribus jueves tamb\xc3\xa9 el van acceptar com el seu rei, tal com es relata al Llibre de les Cr\xc3\xb2niques._NEWLINE_Els reis seg\xc3\xbcents, primer en el Regne Unit d'Israel i m\xc3\xa9s tard nom\xc3\xa9s al Regne de Jud\xc3\xa0, van sostenir la seva ascend\xc3\xa8ncia directa del rei David per a validar el seu ascens al tron._NEWLINE_Despr\xc3\xa9s de la mort del rei Salom\xc3\xb3, les d\xc3\xa9u tribus del nord del Regne d'Israel van rebutjar el llinatge dav\xc3\xaddic al no acceptar a Rehoboam, fill de Salom\xc3\xb3, com el seu rei, escollint en canvi a Jeroboam, formant aix\xc3\xads el Regne d'Israel del Nord. Aix\xc3\xad, nom\xc3\xa9s va quedar sota domini de la Dinastia de David el sureny Regne de Jud\xc3\xa0, conformat per les tribus de Jud\xc3\xa0 i Benjam\xc3\xad. Aquests acabar\xc3\xaden sent finalment, conquerits per Nabucodonosor II, qui els va expulsar del seu territori en el que es coneix com el Captiveri Babil\xc3\xb2nic.\n_START_SECTION_\nExili\n_START_PARAGRAPH_\nDespr\xc3\xa9s de la conquesta de Jud\xc3\xa0 per Nabucodonosor II, gran part de la seva poblaci\xc3\xb3 va ser deportada a Mesopot\xc3\xa0mia, donant lloc al Captiveri de Babil\xc3\xb2nia. All\xc3\xa0, l'autoritat hebrea de m\xc3\xa9s rang va ser l'exilarca, el qual era membre del llinatge de David. Algunes fam\xc3\xadlies jueves deportades van formar part d'aquesta dinastia, mantenint la descend\xc3\xa8ncia per v\xc3\xada paterna. El titular de posici\xc3\xb3 va ser considerat com a rei-en-espera."